Roy Kinnear

Roy Mitchell Kinnear (* 8. Januar 1934 in Wigan, Greater Manchester; † 20. September 1988 in Madrid, Spanien) weer en britischen Schauspeler.

 Leven un Wark 
Kinnear hett de Royal Academy of Dramatic Art besöcht und weer later en acht Liddmaat vun Joan Littlewood ehr Theatre Workshop Ensemble. Gröttere Bekanntheit keem 1962 dör sien Optreden in de satirschen Feernsehsennen That was the Week that was vun de BBC. He hett dorna an mehr as 120 Feernsehfilmen un -regen as ok an Speelfilmen mitarbeit.

Kinnear harr al as Jung en teemlich füllige Figur, wat mit de Johren noch mehr worrn is. Dorüm weer he vör allen op dat Kummedie-Fack fastleggt. He weer een vun de Schauspelers, mit de Richard Lester an’n leefsten tosamen arbeit hett. Siet sien spoodrieken Film Help! mit de Beatles hett he in meist all Filmen vun den Speelbaas mitspeelt.

1988 is Kinnear bi Dreiharbeiten to den Film The Return of the Musketeers vun en Peerd stört un hett sik dorbi dat Becken broken. As Naklapp vun sien swore Besehren is he een Dag later in en Krankenhuus in Madrid doodbleven.Roy Kinnear Is Dead At 54 After Falling From Horse in Film in: New York Times vun’n 23. August 1988; afropen an’n 1. Januar 2012 Sien Schauspeelkollegen Oliver Reed un Michale York harrn de Szeen as gefährlich ansehn, man Kinnear hett ahn Stunt Double arbeit.My unforgettable father, Roy in: The Observer vun’n 14. Januar 2007; afropen an’n 14. Januar 2011 Sien Fründ un Speelbaas Richard Lester hett sik för den Dood verantwoortlich föhlt un dorophen foorts sien Loopbahn bi’n Film afbroken.

Söss Johren later is in’n Andenken an den Schauspeler de Roy Kinnear Foundation grünnt worrn. Se ünnerholt en Huus in’t engelsch Twickenham, woneem en Heem för swoorstbehinnerte junge Minschen inricht worrn is.

Kinnear harr dree Kinner. Sien Söhn Rory Kinnear (* 1978) is ok Schauspeler worrn.

 Filmrullen (Utwahl) 
 Johr Titel Synchroonsnacker 1955 Oh… Rosalinda!!dt.: Fledermaus 1955   1962 Tiara Tahiti Gerd Duwner 1963  Sparrows Can’t Sing   1964 French Dressingdt.: Versuch’s mal auf Französisch   1964-65 World of His Own, Feernsehreeg   1965  The Hilldt.: Ein Haufen toller Hunde Gerd Duwner 1965 Help!dt.: Hi-Hi-Hilfe!   1966 The Deadly Affairdt.: Anruf für einen Toten Klaus Miedel 1966 A Funny Thing Happened on the Way to the Forumdt.: Toll trieben es die alten Römer   1967 How I Won the Wardt.: Wie ich den Krieg gewann Mogens von Gadow 1964-69 The Avengers, Feernsehfolgendt.: Mit Schirm, Charme und Melone Tetje Mierendorf 1968-70 Inside George Webley, Feernsehreeg   1970 Taste the Blood of Draculadt.: Wie schmeckt das Blut von Dracula? Hans-Dieter Zeidler 1971  Willy Wonka & the Chocolate Factorydt.: Charlie und die Schokoladenfabrik Horst Niendorf 1972 The Alf Garnett Saga   1972  That’s Your Funeraldt.: Ein Begräbnis erster Klasse Manfred Grote 1973 The Three Musketeersdt.: Die drei Musketiere Mogens von Gadow 1974  Juggernautdt.: 18 Stunden bis zur Ewigkeit Klaus Havenstein 1974 The Four Musketeersdt.: Die vier Musketiere – Rache der Mylady Gerd Duwner 1975  Eskimo Nell   1975 The Adventure of Sherlock Holmes’ Smarter Brotherdt.: Sherlok Holmes cleverer Bruder   1977 Herbie Goes to Monte Carlodt.: Der tolle Käfer in der Ralley Monte Carlo Heinz Theo Branding 1977 The Last Remake of Beau Gestedt.: Drei Fremdenlegionäre Gerd Duwner 1978  The Hound of the Baskervillesdt.: Der Hund von Baskerville   1978 Watership Down, Stimmdt.: Watership Down – Unten am Fluss Wolfgang Ziffer 1979  The London Connectiondt.: James Jr. schlägt zu   1980-81 Cowboys, Feernsehreeg   1982  The Boys in Bluedt.: Tom und Bobby in Aktion   1983-86  SuperTed, Feernsehreeg   1985-86 Bertha, Feernsehreeg   1988 Just Ask for Diamonddt.: Die Malteser des Falken   1989  The Return of the Musketeersdt.: Die Rückkehr der Musketiere Michael Habeck

 Borns 
 Avengers Forever (engelsch)

 Weblenken 

 Roy Kinnear in de Datenbank vun Find a Grave (engelsch)

Kategorie:Börger von Grootbritannien
Kategorie:Schauspeler
Kategorie:Mann
Kategorie:Boren 1934
Kategorie:Storven 1988